Lugu sellest, kuidas kohtub eesti noormees ja balti-saksa  päritoluga tüdruk. Nende vahel puhkeb õide süütu ja siiras armastus, millele kahjuks pole määratud õnnelikku lõppu. Ühelt poolt takistab seda ühiskondlik ja sotsiaalne seisund, teisalt aga saamatus väljendada end piisavalt selgelt, et teine pool seda mõistaks ja oskaks reageerida siis kui vaja. Ja nii hääbubki ilus hetk kahe noore inimese elus.    Lugu elust enesest ja, mis seal salata, lugu ka tüüpilisest eesti mehest. Meeldiv oli ka näha Ursula Ratasseppa taas lavalaudadel, kellele sekundeeris  suurepäraselt Tõnn Lamp. Hästi armas ja südamlik näidend, mis sobib hästi talvisesse lumme mattunud õhtusse.